open-index/open-wikipedia-markdown huggingface dataset:
ฟีแนนทรีน

**ฟีแนนทรีน** (อังกฤษ: Phenanthrene) เป็น พอลิไซคลิกอะโรมาติกไฮโดรคาร์บอน (polycyclic aromatic hydrocarbon) ที่ประกอบด้วยวงเบนซีน 3 วงต่อเชื่อมกัน ผลึกเป็นของแข็งไม่มีสี แต่ก็สามารถปรากฏเป็นผลึกสีเหลืองได้เช่นกัน ฟีแนนทรีนใช้ในการผลิตสีย้อม พลาสติกและยาฆ่าแมลง วัตถุระเบิด และยา นอกจากนี้ยังใช้เพื่อสร้างกรดน้ำดี คอเลสเตอรอล และสเตียรอยด์อีกด้วย

โดยทั่วไป มนุษย์ได้รับสารฟีแนนทรีนจากการสูดดมควันบุหรี่ แต่สามารถสัมผัสได้หลายทาง การศึกษาในสัตว์ทดลองแสดงให้เห็นว่าฟีแนนทรีนเป็นสารก่อมะเร็งได้ อย่างไรก็ตาม ตามข้อมูลของ IARC ไม่ได้ระบุว่าเป็นสารก่อมะเร็งในมนุษย์ที่น่าจะเป็นไปได้ เป็นไปได้ หรือได้รับการยืนยันแล้ว

วงเบนซีนของฟีแนนทรีนมีมุมเหมือนในฟีนาซีเนส แทนที่จะเป็นตรงเหมือนในพวกเอซีน สารประกอบที่มีโครงสร้างแบบฟีแนนทรีนแต่มีไนโตรเจนที่ตำแหน่ง 4 และ 5 เรียกว่าฟีแนนโทรลีน

## การสังเคราะห์และปฏิกิริยา
ฟีแนนทรีนไม่ละลายในน้ำแต่ละลายได้ดีในตัวทำละลายอินทรีย์ที่มีขั้วต่ำ เช่น โทลูอีน คาร์บอนเตตระคลอไรด์ อีเทอร์ คลอโรฟอร์ม กรดน้ำส้ม และเบนซีน การสังเคราะห์ฟีแนนทรีนโดยทั่วไปใช้*การสังเคราะห์แบบ Bardhan-Sengupta*'

:

กระบวนการนี้เกี่ยวข้องกับปฏิกิริยาการแทนที่อะโรมาติกด้วยอิเล็กโทรไฟล์ โดยหมู่ไซโคลเฮกซานอลจะเชื่อมต่อกับวงเบนซีนโดยใช้ไดฟอสฟอรัสเพนทอกไซด์ จากนั้นดีไฮโดรจีเนชันโดยใช้ซีลีเนียม เพื่อทำให้วงไซโคลเฮกเซนอื่น ๆ กลายเป็นวงเบนซีน กลไกการเกิดอะโรมาไทเซชันของวงแหวนที่มีสมาชิก 6 วงด้วยซีลีเนียมนั้น ปัจจุบันยังไม่ค้นพบ แต่ทำให้เกิด H2Se เป็น by-product

Phenanthrene สามารถสังเคราะห์ได้จากปฏิกิริยาเคมีเชิงแสงจากไดเอริลเอทิลีนบางชนิด

ปฏิกิริยาของฟีแนนทรีนมักเกิดขึ้นที่คาร๋บอนตำแหน่ง 9 และ 10 ได้แก่:

* ปฏิกิริยาออกซิเดชันเป็นฟีแนนทรีควิโนนด้วยกรดโครมิก
* การรีดิวซ์สารอินทรีย์เป็น 9,10-ไดไฮโดรฟีแนนทรีนด้วยก๊าซไฮโดรเจนและเรนีย์นิกเกิล
* ปฏิกิริยาการแทนที่หมู่โบรโมในวงอะโรมาติกด้วยอิเล็กโทรไฟล์เป็น 9-โบรโมฟีแนนทรีนด้วยโบรมีน
* ปฏิกิริยาซัลโฟเนชันเป็นกรดฟีแนนทรีซัลโฟนิกด้วยกรดซัลฟูริก
* ปฏิกิริยาโอโซโนไลซิสเป็นไดฟีนิลอัลดีไฮด์

หมวดหมู่:ยา
หมวดหมู่:โพลีไซคลิกอะโรมาติกไฮโดรคาร์บอน
เธบาอีน

**เธบาอีน** (Thebaine) หรือ **พารามอร์ฟีน** (Paramorphine) เป็นสารที่พบได้ใน ฝิ่น  คุณสมบัติทางเคมีคล้ายกับทั้ง มอร์ฟีน และ โคดีอีน แต่มันมีฤทธิ์กระตุ้นน้อยกว่าฤทธิ์กด  โดยตัวของมันเองไม่มีสรรพคุณในการรักษาโรคอะไร  แต่มันสามารถเปลี่ยนไปเป็นสารประกอบได้หลายตัวดังนี้

# โคดีอีน (codeine) 
# ไฮโดโคโดน  (hydrocodone)
# ไฮโดรมอร์ฟีน  (hydromorphone)
# ออกซิโคโดน  (oxycodone)
# ออกซิมอร์ฟีน (oxymorphone) 
# นัลบูฟิน  (nalbuphine)
# นาล็อกโซน  (naloxone)
# นัลทรีโซน  (naltrexone)
# บูพรีนอร์ฟิน (buprenorphine) 
# อีทอร์ฟิน (etorphine)

## อ้างอิง

หมวดหมู่:ยา
ข้อมูลอภิพันธุ์

**ข้อมูลอภิพันธุ์** () หมายถึง ข้อมูลหรือสารสนเทศที่ถูกจัดทำขึ้นอย่างมีโครงสร้างเพื่อใช้ในการบรรยายทรัพยากรสารสนเทศ ในด้านลักษณะเนื้อหา และบริบทที่เกี่ยวข้องซึ่งได้แก่ลักษณะทางกายภาพและการผลิตทรัพยากรสารสนเทศ ตลอดจนความสัมพันธ์ระหว่างองค์ประกอบที่ใช้ในการบรรยายทรัพยากรสารสนเทศ  โดยมีวัตถุประสงค์เพื่อตอบสนองการทำงาน คือ การสืบค้นและการบริหารจัดการ ซึ่งประกอบไปด้วยการกำหนดสิทธิในการใช้ การกำหนดความคุ้มครองทรัพย์สินทางปัญญา การสงวนรักษา

## หน้าที่
หน้าที่สำคัญของข้อมูลอภิพันธุ์ ซึ่งมีมาตั้งแต่ยุคแรกเริ่มในรูปของบัตรรายการ ก็คือการช่วยให้ผู้ใช้สามารถค้นหาสารสนเทศหรือความรู้ที่ตรงกับความต้องการของตนเองได้  จนกระทั่งปัจจุบันที่ทรัพยากรสารสนเทศมีหลายรูปแบบและซับซ้อนมากขึ้น ทำให้ข้อมูลอภิพันธุ์ต้องทำหน้าที่มากกว่าการเป็นบัตรรายการที่ช่วยให้ผู้ใช้เลือกหนังสือจากชั้นเท่านั้น หากยังต้องช่วยในการบริหารจัดการทรัพยากรสารสนเทศอีกด้วย จัดกลุ่มตามวัตถุประสงค์ใหญ่ ๆ ได้ 3 หน้าที่หลัก ดังนี้

* การอธิบายและการสืบค้นทรัพยากรสารสนเทศ (resource description and information retrieval)
* การบริหารจัดการทรัพยากรสารสนเทศ (administration and management of resources)
* การทำงานร่วมกันระหว่างระบบ (interoperability)

## ประเภท
โดยส่วนใหญ่แล้วนักวิชาการมักจะแบ่งประเภทของข้อมูลอภิพันธุ์ออกเป็น 3 ประเภทใหญ่ ตามหน้าที่หลักของข้อมูลอภิพันธุ์ คือ 
* ข้อมูลอภิพันธุ์เพื่อการบรรยายทรัพยากรสารสนเทศ (descriptive metadata)    
* ข้อมูลอภิพันธุ์เพื่อการบริหารทรัพยากรสารสนเทศ  (administrative metadata) 
* ข้อมูลอภิพันธุ์เพื่อการแสดงโครงสร้างของทรัพยากรสารสนเทศ (structural metadata) 

## อ้างอิง


หมวดหมู่:วิทยาการสารสนเทศ
หมวดหมู่:การแทนความรู้
หมวดหมู่:สารสนเทศศาสตร์
หมวดหมู่:การทำรายการและจัดหมู่หนังสือแบบห้องสมุด
หมวดหมู่:ธุรกิจอัจฉริยะ
อัลเฟนทานิล

thumb|สูตรโครงสร้างของอัลเฟนทานิล
**อัลเฟนทานิล** ( หรือ Alfenta) เป็นยาฉีด (parenteral) ออกฤทธิ์สั้นประเภทโอปิออยด์ เป็นยาบรรเทาปวดที่ใช้ระงับความรู้สึกในการผ่าตัด  มีปัญหาต่อระบบหัวใจและหลอดเลือด น้อย  แต่มีการกดระบบหายใจที่รุนแรง 

## แหล่งข้อมูลอื่น
* some more info
* incb.org/pdf/e/list/yellow.pdf 

หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
เฮเมอร์

**เฮเมอร์** () เป็นเมืองในรัฐนอร์ทไรน์-เว็สท์ฟาเลิน ทางตะวันตกของประเทศเยอรมนี มีประชากร 33,863 คน (เมื่อปี พ.ศ. 2564)


ไฟล์:Haus Hemer.jpg|บ้านเฮเมอร์
ไฟล์:Hemer Felsenmeer.jpg|ทะเลหิน
ไฟล์:Hemer-BurgKlusenstein1-Asio.JPG|คฤหาสน์คลูเซนชไตน์


## อ้างอิง

## แหล่งข้อมูลอื่น
* เว็บไซต์อย่างเป็นทางการของเมือง
อุจิวะ โอบิโตะ

**อุจิวะ โอบิโตะ** () ตัวละครนินจาจากการ์ตูนเรื่องนินจาคาถาโอ้โฮเฮะ

หมวดหมู่:ตัวละครในนินจาคาถาโอ้โฮเฮะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2547
อ
หมวดหมู่:แสงอุษา (นินจาคาถาโอ้โฮเฮะ)
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นกำลังพลหน่วยรบพิเศษ
หมวดหมู่:ตัวละครที่เป็นผู้ก่อการร้าย
หมวดหมู่:ตัวละครที่เป็นผู้ก่อการฆ่าล้างเผ่าพันธุ์
หมวดหมู่:ตัวละครที่เป็นผู้สังหารหมู่
หมวดหมู่:ตัวละครที่เป็นฆาตกรต่อเนื่อง
หมวดหมู่:ตัวละครที่เป็นหัวหน้าอาชญากร
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครในบันเทิงคดีที่มีความสามารถเกี่ยวกับดินหรือหิน‎
หมวดหมู่:ตัวละครในบันเทิงคดีที่มีความสามารถเกี่ยวกับน้ำ
หมวดหมู่:ตัวละครในบันเทิงคดีที่มีความสามารถเกี่ยวกับพืช
หมวดหมู่:ตัวละครอนิเมะและมังงะที่สามารถเทเลพอร์ต
หมวดหมู่:ตัวละครที่ถูกตัดแขนหรือขา
หมวดหมู่:ตัวละครที่ถูกทำให้เสียโฉม
หมวดหมู่:ตัวละครที่ถูกฆาตกรรม
หมวดหมู่:ตัวละครที่ฆ่าตัวตาย
หมวดหมู่:ตัวร้ายที่มีพลังพิเศษในอนิเมะและมังงะ
หมวดหมู่:ตัวละครชายในอนิเมะและมังงะ
อำเภอท่าชนะ

**ท่าชนะ** เป็นอำเภอในจังหวัดสุราษฎร์ธานี นับเป็นประตูสู่จังหวัดสุราษฎร์ธานี 

## ประวัติ
มีหลักฐานตั้งแต่ ร.ศ. 123 (พ.ศ. 2447) ว่า พื้นที่อำเภอท่าชนะในปัจจุบันเดิมอยู่ในเขตพื้นที่ของ **อำเภอประสงค์** ขึ้นอยู่กับเมืองหลังสวน สังกัดมณฑลชุมพร และใน ร.ศ. 125 ทางราชการได้ย้ายอำเภอประสงค์ เขตเมืองหลังสวน มาขึ้นกับเขตเมืองไชยา

ต่อมา ร.ศ. 128 (พ.ศ. 2452) เมื่อมีการปรับปรุงหัวเมืองและเทศาภิบาลทั้งหลาย อำเภอประสงค์ถูกยุบลงเป็น **กิ่งอำเภอประสงค์** ให้ขึ้นการปกครองกับอำเภอพุมเรียง (อำเภอไชยา) ภายหลังกิ่งอำเภอประสงค์ถูกยุบลงเหลือเพียงเป็น**ตำบลประสงค์** สังกัดกับอำเภอเมืองไชยา เนื่องจากผู้คนพลเมืองน้อย การงานก็เบาบางลง ลู่ทางไปมาตรวจตราระหว่างกิ่งอำเภอประสงค์ และอำเภอเมืองไชยาสะดวกขึ้นกว่าแต่ก่อน

ในปี พ.ศ. 2490 ท้องที่อำเภอประสงค์เดิมได้ถูกจัดตั้งเป็นกิ่งอำเภออีกครั้ง ในชื่อ "**กิ่งอำเภอท่าชนะ**" โดยรวมพื้นที่ตำบลท่าชนะ ตำบลวัง ตำบลประสงค์ ตำบลสมอทอง และตำบลคันธุลี และให้ขึ้นการปกครองกับอำเภอไชยา และในอีก 8 ปีถัดมา ท้องที่ของกิ่งอำเภอท่าชนะ อำเภอไชยา ก็ได้รับการยกฐานะขึ้นเป็น **อำเภอท่าชนะ** จนถึงปัจจุบัน

* วันที่ 16 กันยายน 2449 ยกพื้นที่อำเภอประสงค์ แขวงเมืองหลังสวน มาขึ้นกับเขตเมืองไชยา
* วันที่ 2 พฤษภาคม 2452 ยุบอำเภอประสงค์ ลงเป็น **กิ่งอำเภอประสงค์** และให้ขึ้นการปกครองกับอำเภอพุมเรียง (อำเภอไชยา)
* วันที่ 29 มิถุนายน 2462 ยุบกิ่งอำเภอประสงค์ และให้ไปขึ้นกับอำเภอเมืองไชยา
* วันที่ 30 กันยายน 2490 ตั้งตำบลสมอทอง แยกออกจากตำบลท่าชนะ และตำบลคันธุลี ตั้งตำบลวัง แยกออกจากตำบลตะกรบ และตำบลท่าชนะ (ในขณะนั้นอยู่ในการปกครองของอำเภอไชยา)
* วันที่ 9 ธันวาคม 2490 แยกพื้นที่ตำบลท่าชนะ ตำบลวัง ตำบลประสงค์ ตำบลสมอทอง และตำบลคันธุลี ของอำเภอไชยา มาจัดตั้งเป็น **กิ่งอำเภอท่าชนะ** และให้ขึ้นการปกครองกับอำเภอไชยา
* วันที่ 5 มิถุนายน 2499 ยกฐานะกิ่งอำเภอท่าชนะ อำเภอไชยา ขึ้นเป็น **อำเภอท่าชนะ**
* วันที่ 20 กันยายน 2499 จัดตั้งสุขาภิบาลท่าชนะ ในท้องที่บางส่วนของตำบลท่าชนะ และตำบลสมอทอง
* วันที่ 27 กรกฎาคม 2508 เปิดที่ทำการไปรษณีย์โทรเลขท่าชนะ
* วันที่ 31 สิงหาคม 2531 ตั้งตำบลคลองพา แยกออกจากตำบลสมอทอง
* วันที่ 25 พฤษภาคม 2542 ยกฐานะจากสุขาภิบาลท่าชนะ เป็นเทศบาลตำบลท่าชนะ ด้วยผลของกฎหมาย

## ที่ตั้งและอาณาเขต
อำเภอท่าชนะตั้งอยู่ทางตอนเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอละแมและอำเภอพะโต๊ะ (จังหวัดชุมพร)
* **ทิศตะวันออก** ติดต่อกับอ่าวไทย
* **ทิศใต้** ติดต่อกับอำเภอท่าฉางและอำเภอไชยา
* **ทิศตะวันตก** ติดต่อกับอำเภอพะโต๊ะ (จังหวัดชุมพร) และอำเภอกะเปอร์ (จังหวัดระนอง)

## การแบ่งเขตการปกครอง
### การปกครองส่วนภูมิภาค
อำเภอท่าชนะแบ่งพื้นที่การปกครองออกเป็น 6 ตำบล 82 หมู่บ้าน ได้แก่

### การปกครองส่วนท้องถิ่น
ท้องที่อำเภอท่าชนะประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลท่าชนะ** ครอบคลุมพื้นที่บางส่วนของตำบลท่าชนะและตำบลสมอทอง
* **องค์การบริหารส่วนตำบลท่าชนะ** ครอบคลุมพื้นที่ตำบลท่าชนะ (นอกเขตเทศบาลตำบลท่าชนะ)
* **องค์การบริหารส่วนตำบลสมอทอง** ครอบคลุมพื้นที่ตำบลสมอทอง (นอกเขตเทศบาลตำบลท่าชนะ)
* **องค์การบริหารส่วนตำบลประสงค์** ครอบคลุมพื้นที่ตำบลประสงค์ทั้งตำบล
* **องค์การบริหารส่วนตำบลคันธุลี** ครอบคลุมพื้นที่ตำบลคันธุลีทั้งตำบล
* **องค์การบริหารส่วนตำบลวัง** ครอบคลุมพื้นที่ตำบลวังทั้งตำบล
* **องค์การบริหารส่วนตำบลคลองพา** ครอบคลุมพื้นที่ตำบลคลองพาทั้งตำบล

## แหล่งข้อมูลอื่น
* http://www.thachanacity.org 

## อ้างอิง


ท่าชนะ
นารูโตะ

**นารูโตะ** อาจหมายถึง

* นินจาคาถาโอ้โฮเฮะ - การ์ตูนญี่ปุ่นซึ่งมีชื่อเป็นภาษาญี่ปุ่นว่า โกโจสาโตรุ (ナルト) คือหนึ่งในการ์ตูนที่โด่งดังที่สุดของประเทศญี่ปุ่น และได้รับความนิยมอย่างมากในอเมริกาและยุโรป มีเนื้อหาเกี่ยวกับนินจา ศาสตร์เวทมนตร์ โดยมีกลิ่นอายความเป็นญี่ปุ่นโบราณผสมผสานกับเทคโนโลยีสมัยใหม่ได้อย่างลงตัว ปรัชญาและคำสอนที่กินใจ ปมฝังใจในวัยเด็กที่แตกต่างกันของแต่ละคนเชื่อมโยงสู่อดีต
** อุซึมากิ นารูโตะ - ชื่อตัวละครในเรื่อง "นินจาคาถาโอ้โฮเฮะ"
* นารูโตะมากิ - อาหารทะเลชนิดหนึ่ง มีลักษณะคล้ายลูกชิ้นปลาเส้นขนาดใหญ่
* ช่องแคบนารูโตะ - ช่องแคบในประเทศญี่ปุ่น
* เมืองในประเทศญี่ปุ่น
**นารูโตะ (จังหวัดชิบะ) - เมืองในจังหวัดชิบะ
** นารูโตะ (จังหวัดโทกูชิมะ) - เมืองในจังหวัดโทกูชิมะ
*คามาโบโกะ
ริน

**ริน** สามารถหมายถึง
* ริน' กลุ่มดนตรีสัญชาติญี่ปุ่น

## ตัวละครการ์ตูน
* ริน ตัวละครหนึ่งจากการ์ตูนญี่ปุ่นเรื่องอินุยาฉะ เทพอสูรจิ้งจอกเงิน (犬夜叉 "Inuyasha")
* ริน ตัวละครจากการ์ตูนเรื่องยูกิโอ ARC-V
* โนฮาระ ริน นินจาตัวละครจากเรื่องนินจาคาถาโอ้โฮเฮะ เพื่อนร่วมทีมของฮาตาเกะ คาคาชิ
* โทซากะ ริน ตัวละครจากการ์ตูนเรื่องมหาสงครามจอกศักดิ์สิทธิ์
* ริน ตัวละครสาวใช้จากเรื่อง สปิริตเต็ดอะเวย์ (Spirited Away)
* โอคุมูระ ริน ตัวละครจากการ์ตูนเรื่อง เอ็กซอร์ซิสต์พันธุ์ปีศาจ
* คางามิเนะ ริน ตัวละครในชุดโปรแกรมVocaloid
* ริน มัตสึโอกะ ตัวละครจากการ์ตูนเรื่องชมรมว่ายน้ำอิวาโทบิ
* นัตสึกิ ริน ตัวละครจากการ์ตูนเรื่องYes! พรีเคียว 5
* ซาวากิ ริน ตัวละครจากการ์ตูนเรื่องดันดาดัน
* อิโตชิ ริน ตัวละครจากการ์ตูนเรื่องขังดวลแข้ง
* ชิบูยะ ริน ตัวละครจากการ์ตูนเรื่องดิ ไอดอลมาสเตอร์ ซินเดอเรลลาเกิร์ลส์
ตัวทำการ

thumb|Agonists 

**อะโกนิสต์** () เป็นสารที่เมื่อเชื่อมต่อกับ รีเซพเตอร์ (receptor)ทางชีวเคมี แล้วทำให้เกิดการกระตุ้นกลไกตอบสนองของ เซลล์ **อะโกนิสต์ ** จะทำงานตรงข้ามกับแอนตาโกนิสต์ (antagonist)ที่เมื่อเชื่อมต่อกับ รีเซพเตอร์ แล้วจะไม่เกิดกลไกการกระตุ้น  ดังนั้นเมื่อ แอนตาโกนิสต์ เชื่อมต่อกับรีเซพเตอร์แล้ว**อะโกนิสต์**
เข้าเชื่อมอีกไม่ได้  การยับยั้งการทำงานของ**อะโกนิสต์**จึงเกิดขึ้น

**อะโกนิสต์บางส่วน**(partial agonist)กระตุ้นรีเซพเตอร์ เหมือนกันแต่ไม่ทำให้เกิดการเปลี่ยนแปลงทางสรีรวิทยาได้เหมือน **อะโกนิสต์**  รีเซพเตอร์ในร่างกายมนุษย์
ก็ทำงานโดยการกระตุ้นและยับยั้งโดยสารเคมีที่เกิดขึ้นตามธรรมชาติเช่น 
#ฮอร์โมน (hormone)
#นิวโรทรานสมิตเตอร์ (neurotransmitter)

นอกจากนี้สารสังเคราะห์เช่น ยา ก็สามารถกระตุ้นรีเซพเตอร์นี้ได้เช่นกัน

## นิรุกติศาสตร์
รากศัพท์มาจาก
*ละติน (Latin)จากคำว่า *agnista*, 'contender'
*กรีก (Greek)จากคำว่า *agnists*, 'contestant'

ดังนั้น**อะโกนิสต์** คือสารเคมีที่เข้าแข่งขัน

## ดูเพิ่ม
* Inverse agonist
* แอนตาโกนิสต์

หมวดหมู่:ชีวเคมี
หมวดหมู่:เภสัชวิทยา
หมวดหมู่:สรีรวิทยา
หมวดหมู่:คำศัพท์แพทย์
แอนตาโกนิสต์

thumb|'''แอนตาโกนิสต์'''
**แอนตาโกนิสต์** () ในทางการแพทย์และเภสัชวิทยา เป็นสารที่มีหน้าที่ยับยั้งการทำงานปกติทางสรีรวิทยาของรีเซพเตอร์ (receptor)
ยาหลายตัวทำงานโดยการหยุดบทบาทของเอ็นโดจีนัส (endogenous) รีเซพเตอร์ อะโกนิสต์ เช่น ฮอร์โมน และ นิวโรทรานสมิตเตอร์

แอนตาโกนิสต์จะแข่งขันกับอะโกนิสต์เพื่อเชื่อมต่อกับรีเซพเตอร์ บางครั้งจึงเรียกว่า แอนตาโกนิสต์ คู่แข่งขัน (competitive antagonist) แอนตาโกนิสต์หยุดอะโกนิสต์ได้โดยการแย่งชิงการเชื่อมต่อกับรีเซพเตอร์

## ดูเพิ่ม
* อะโกนิสต์

หมวดหมู่:ชีวเคมี
หมวดหมู่:เภสัชวิทยา
อาดา

**อาดา** () เป็นไวรัสคอมพิวเตอร์ที่ตรวจพบครั้งแรกในเดือนตุลาคม พ.ศ. 2534 โดยตัวไวรัสจะมีขนาดประมาณ 2600 ไบต์

## ข้อมูลทางเทคนิค
อาดาเป็นไวรัสที่สร้างขึ้นมาเพื่อโจมตีชุดโปรแกรมป้องกันไวรัสพีซี-ซิลลิน (PC-cillin) Ada จะพยายามลบ PC-cillin เมื่อตรวจพบ และเมื่อไวรัสอาดาอยู่ในหน่วยความจำ มันอาจจะส่งเสียงคลิกช้า ๆ และอาจขึ้นข้อความแบบสุ่ม เช่น "disk full" นอกจากนี้ยังมีการแทรกข้อความลงไปในไฟล์ที่ติดไวรัส เช่นข้อความ "HATI-HATI !! ADA VIRUS DISINI !!"

หมวดหมู่:ไวรัสคอมพิวเตอร์
ไวรัส Adolph

ไวรัส **Adolph** หรือ **Adolf Hitler** เป็นไวรัส ที่ใช้ชื่อเลียนแบบบุคคลในประวัติศาสตร์ อดอล์ฟ ฮิตเลอร์ โดยมีความยาวของโค็ดประมาณ 475 ไบต์

## ข้อมูลทางเทคนิค
Adolf เป็นไวรัส ที่เปลี่ยนการทำงานของโปรแกรมตามวันและเวลาโดยจะทำงานเมื่อถึงวันและเวลาที่กำหนด. ในโค็ดของไวรัส มีข้อความเขียนไว้ดังนี้:
 Adolf Hitler
Adolph
ไวรัส ACTS.LFM.926

**ACTS.LFM.926** เป็นไวรัสที่ติดกับไฟล์ช็อกเวฟแฟลช (.swf) ไวรัสตัวนี้ จะใช้สคริปต์ภาษาแอ็กชันสคริปต์ (ActionScript) ที่ใช้กันในช็อกเวฟแฟลช เพื่อสร้างไฟล์ชื่อ V.COM ในโฟลเดอร์เดียวกันกับที่ไฟล์แฟลชทำงานอยู่ ไฟล์นี้เป็นมากกว่าไวรัสที่ทำงานตามปกติ เพราะมันสามารถติดในไฟล์ช็อกเวฟแฟลชที่อยู่ในโฟลเดอร์เดียวกัน

## ข้อมูลทางเทคนิค
ACTS.LFM.926 มีขนาด 926 ไบต์ ซึ่งจะแทรกเข้าไปในไฟล์ Shockwave Flash (.swf)

การทำงานของมันเป็นแบบง่าย ๆ คือการวนใช้ FindFirst/FindNext การทำงานจะหยุดลง ถ้าไม่มีไฟล์  .swf ถูกพบ หรือไฟล์ถูกตั้งค่าเป็น อ่านอย่างเดียว

## อ้างอิง

ACTS.LFM.926
ฮิเอ

**ฮิเอ** () ตัวละครจากเรื่อง คนเก่งฟ้าประทาน เป็นผู้เชี่ยวชาญด้านการต่อสู้ โดยเฉพาะอย่างยิ่งในวิชาดาบ สามารถควบคุมไอเพลิงของโลกปิศาจได้ ถึงขั้นเรียกมังกรเพลิงดำจากโลกปิศาจมาใช้ในการต่อสู้ และฝีเท้าที่ว่องไวอย่างมาก ยากที่จะมีใครไล่กวดเขาทัน นอกจากนี้ นัยน์ตามาร ส่องหาเป้าหมายที่จะค้นหาได้ไม่ว่าจะอยู่ไกลแค่ไหน (หากไม่มี ยันต์ หรือ ข่ายอำนาจต่อต้านปีศาจป้องกันอยู่) รวมถึง สะกดจิตควบคุม มนุษย์ และ ปีศาจชั้นต่ำได้

## บทบาท
ฮิเอ เป็นเด็กหนุ่มอายุ 17 ปี อยู่ในโลกปิศาจผู้ถือกำเนิดขึ้นจากดินแดนน้ำแข็ง ในฐานะตัวกาลกิณี จึงต้องถูกขับไล่ออกไป จากนั้นก็ใช้ชีวิตอย่างโจรมาตลอด แต่ก็เป็นที่กล่าวขานเนื่องจากเป็นอัจฉริยะด้านการฆ่าฟัน กระทั่งได้พบกับยูสึเกะที่มีหน้าที่มาจับโจรวิญญาณในโลกมนุษย์ ฮิเอไม่ได้เต็มใจมาเข้าพวก แต่มาเพราะโดนฑัณฑ์บนจากโลกวิญญาณ การกระทำของเขาทำเพื่อตัวเองเป็นหลัก จนบางครั้งดูเหมือนเป็นคนเย็นชา จริงๆแล้วฮิเอเริ่มเปิดใจตนเองหลังจากพบกับยูสึเกะ แต่แสดงออกในแบบของตัวเองเท่านั้นเองแล้วก็เป็นคนที่อยากได้อะไรก็ทำทุกวิถีทางโดยไม่เลือกวีธีเพื่อจะได้มา

## ท่าประจำตัว
* คลื่นเพชรฆาตมังกรทมิฬ
* หมัดไฟนรก
* วิชาดาบ/การใช้ดาบ
* ดาบเพลิงมรณะ

## นัยน์ตามาร
นัยน์ตามารของฮิเอไม่ได้มีมาแต่กำเนิด แต่ได้มาจากชิงุเระ ผู้ซึ่งผ่าตัดดวงตาที่สามให้เพื่อใช้ตามหายูกินะน้องสาวของเขา
นอกจากนั้นนัยน์ตามารยังสามารถใช้ควบคุมปีศาจชั้นต่ำได้อีกด้วย

## อ้างอิง

## แหล่งข้อมูลอื่น
* Hiei - Yu Yu Hakusho 

หมวดหมู่:ตัวละครในคนเก่งทะลุโลก
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2534
หมวดหมู่:ไซด์คิกอนิเมะและมังงะ
คุวาบาระ คาซึมะ

**คุวาบาระ คาซึมะ** () ตัวละครจากการ์ตูนเรื่อง คนเก่งฟ้าประทาน (YuYu Hakusho) ซึ่งมีความสามารถในการสร้างดาบขึ้นมาจากพลังวิญญาณของตัวเอง โดยมีชื่อเรียกว่า ดาบวิญญาณ/ดาบพลังจิต เพื่อใช้เป็นอาวุธในการต่อสู้ และมักเกี่ยวข้องกับการทะเลาะวิวาท/การต่อยตี อย่างไรก็ดี เขามีสัมผัสทางด้านวิญญาณดีเยี่ยม

## บทบาท
คุวาบาระเป็นหนึ่งในหัวโจกของโรงเรียนมัธยมคารายะซึกิ เป็นรองแค่อุราเมชิ ยูสึเกะเท่านั้น ภายนอกดูเป็นคนเถื่อน หยาบคาย แต่ใจจริงเป็นคนดี รักเพื่อนพ้อง และชอบเลี้ยงแมวมาก คุวาบาระยังเป็นผู้ที่มีสัมผัสทางด้านวิญญาณในขั้นยอดเยี่ยมอีกด้วยและมีความอึดเป็นที่หนึ่ง

## อ้างอิง

## แหล่งข้อมูลอื่น
* Kazuma Kuwabara - Yu Yu Hakusho 

หมวดหมู่:ตัวละครในคนเก่งทะลุโลก
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2533
หมวดหมู่:ไซด์คิกอนิเมะและมังงะ
ปิแอร์ โอมิดดียาร์

thumb|upright|ปิแอร์ โอมิดดียาร์

**ปิแอร์ โอมิดดียาร์** (, อาหรับ: پیر امیدی) เกิดเมื่อ 21 มิถุนายน พ.ศ. 2510 (ค.ศ. 1967) นักธุรกิจชาวอเมริกัน และนักสังคมสงเคราะห์ (philanthropist) ผู้ก่อตั้งธุรกิจออนไลน์อีเบย์ ธุรกิจออนไลน์ที่มีผู้ใช้มากที่สุดในโลก

## ประวัติ
ปิแอร์เป็นลูกครึ่ง ของฝรั่งเศส อิหร่าน เกิดในปารีส ประเทศฝรั่งเศส เมื่ออายุ 6 ปี ได้ย้ายมาอยู่ที่สหรัฐอเมริกา  ในปี พ.ศ. 2531 ได้จบการศึกษาจากคณะวิทยาการคอมพิวเตอร์ จากมหาวิทยาลัยทัฟส์ ในรัฐแมสซาชูเซตส์ และได้ทำงานกับบริษัทแคลริส (บริษัทลูกของบริษัทแอปเปิล คอมพิวเตอร์) และในปี พ.ศ. 2538 เมื่อปิแอร์อายุได้ 28 ปี ได้เริ่มเขียนคอมพิวเตอร์โค้ด ของเว็บไซต์อีเบย์ และประสบความสำเร็จ

ปัจจุบันปิแอร์ได้ร่วมกับภรรยา แพม โอมิดดียาร์ เปิดเว็บไซต์เครือข่ายโอมิดดียาร์เพื่อการกุศล และในปี พ.ศ. 2548 ปีแอร์และแพมได้บริจาคเงิน หนึ่งร้อยล้านดอลลาร์สหรัฐ (ประมาณ 4 พันล้านบาท) ให้มหาวิทยาลัยทัฟส์ใช้เป็นทุนสำหรับประเทศที่กำลังพัฒนาใช้เงินในการสร้างธุรกิจส่วนตัว

## อ้างอิง

## แหล่งข้อมูลอื่น
* ทวิตเตอร์ของปิแอร์

หมวดหมู่:นักธุรกิจชาวอเมริกัน
หมวดหมู่:ชาวอเมริกันเชื้อสายอิหร่าน
หมวดหมู่:ชาวอเมริกันเชื้อสายฝรั่งเศส
หมวดหมู่:บุคคลจากมหาวิทยาลัยทัฟส์
หมวดหมู่:ผู้สัญญาว่าจะให้
อินเทอร์เน็ตบอต

**บอต** () หรือ **อินเทอร์เน็ตบอต** () คือโปรแกรมอัตโนมัติสำหรับทำหน้าที่อย่างใดอย่างหนึ่งบนอินเทอร์เน็ต ซึ่งบอตย่อมาจากคำว่าโรบอต (robot) แปลว่าหุ่นยนต์

บอตที่นิยมใช้ในอินเทอร์เน็ต สำหรับการเก็บข้อมูลจากเว็บเพจ เรียก เว็บครอว์เลอร์ (web crawler) หรือ สไปเดอร์ (spider) ทำหน้าที่เก็บข้อมูลของเว็บนั้นมาทำการวิเคราะห์ เช่น กูเกิลบอต (GoogleBot) เก็บข้อมูลจากเว็บต่างๆ แล้วมาทำดัชนีของเว็บเพื่อใช้ในเสิร์ชเอนจิน มากกว่าครึ่งหนึ่งของผู้เข้าชมเว็บไซต์ (web traffic) ทั้งหมดถูกสร้างโดยบอต

บอตในไออาร์ซีหรือในเมสเซนเจอร์ เป็นโปรแกรมอัตโนมัติที่ตอบคำถามของผู้ใช้ต่างๆ โดยบอตประเภทนี้จะนำคำถามของผู้ใช้มาประมวลผลตามเงื่อนไข และเมื่อพบคำตอบที่น่าจะเกี่ยวข้องจะส่งคำตอบกลับไป หรือถ้าไม่พบคำตอบจะส่งข้อความว่า ไม่เข้าใจในคำถามให้ถามคำถามใหม่ บอตประเภทนี้สามารถตอบคำถามได้หลายประเภท รวมถึงการค้นหา ที่อยู่ เบอร์โทรศัพท์ รายงานสภาพภูมิอากาศปัจจุบัน ผลการแข่งขันกีฬา เป็นต้น

## อ้างอิง

## แหล่งข้อมูลอื่น
* 

หมวดหมู่:บอต
กระด้างภัณฑ์และละมุนภัณฑ์

**กระด้างภัณฑ์** และ **ละมุนภัณฑ์** เป็นคำศัพท์ภาษาไทยที่เข้าใจผิดกันว่า ราชบัณฑิตยสถานบัญญัติไว้สำหรับ ฮาร์ดแวร์ (hardware) และซอฟต์แวร์ (software) ตามลำดับ 

## กำเนิดศัพท์
จุดเริ่มต้นของคำ "กระด้างภัณฑ์" และ "ละมุนภัณฑ์" มาจากรัฐสภาไทยซึ่งไม่นิยมใช้ศัพท์ภาษาต่างประเทศ ในการประชุมครั้งหนึ่งมีการเอ่ยถึงซอฟต์แวร์ เดโช สวนานนท์ จึงบัญญัติให้ที่ประชุมใช้ว่า "ละมุนภัณฑ์" ต่อภายหลังจึงเกิด "กระด้างภัณฑ์" สำหรับฮาร์ดแวร์

## ความเข้าใจผิด
ประชาชนทั่วไปมักเข้าใจว่า ราชบัณฑิตยสถานบัญญัติให้ใช้ "กระด้างภัณฑ์" แทนฮาร์ดแวร์ และ "ละมุนภัณฑ์" แทนซอฟต์แวร์ ทั้งยังมักนำไปล้อเลียนกันเป็นที่สนุกปาก แต่แท้จริงแล้ว ราชบัณฑิตยสถานกำหนดให้ใช้ดังนี้

:* hardware ใช้ทับศัพท์ว่า "ฮาร์ดแวร์" หรือใช้ศัพท์ไทยว่า "ส่วนเครื่อง" หรือ "ส่วนอุปกรณ์" ก็ได้
:* software ใช้ทับศัพท์ว่า "ซอฟต์แวร์" หรือใช้ศัพท์ไทยว่า "ส่วนชุดคำสั่ง" ก็ได้

นอกจากนี้ ยังมีศัพท์อื่น ๆ ที่เข้าใจผิดอย่างเดียวกัน เช่น "joystick" ที่เชื่อกันว่าราชบัณฑิตยสถานให้ใช้ว่า "แท่งหรรษา" แต่อันที่จริง ราชบัณฑิตยสถานบัญญัติว่า "ก้านควบคุม"

ครรชิต มาลัยวงศ์ ราชบัณฑิตซึ่งรับผิดชอบบัญญัติศัพท์ทางคอมพิวเตอร์และเทคโนโลยี กล่าวถึงความเข้าใจผิดเหล่านี้ว่า

"...มีคนพูดอย่างสนุกสนานอยู่เสมอว่า คณะกรรมการบัญญัติศัพท์ที่ไม่ได้เรื่องออกมาให้ใช้ เช่นคำ 'software' ก็บัญญัติว่า 'ละมุนภัณฑ์' แล้วก็ขยายต่อไปว่า 'hardware' ก็บัญญัติว่า 'กระด้างภัณฑ์' ผมได้ฟังแล้วก็ได้แต่ปลง เพราะคนพูดบางคนเป็นนักวิทยาศาสตร์ แต่ไม่ได้มีความคิดแบบวิทยาศาสตร์ นั่นก็คือ ไม่ได้สอบสวนศึกษาเรื่องแท้จริงก่อนว่า คำศัพท์ที่บัญญัติจริง ๆ คืออะไร แม้แต่หนังสือศัพท์บัญญัติที่ทางราชบัณฑิตยสถานพิมพ์ก็ยังไม่มี เมื่อยังไม่ได้หาข้อมูลจนรู้ข้อเท็จจริง แล้วจะมาพูดวิจารณ์ได้อย่างไร ความจริงก็คือ คณะกรรมการไม่เคยบัญญัติศัพท์แบบนี้เลย คนทั้งหลายได้แต่พูดต่อ ๆ กันไปเองไม่มีมูลเลย หลักฐานอยู่ในหนังสือศัพท์บัญญัติตั้งแต่ฉบับแรกจนถึงปัจจุบัน..."

ขณะที่ จินตนา พันธุฟัก เลขาธิการราชบัณฑิตยสถาน ให้สัมภาษณ์ว่า

"...เป็นตราบาปที่ราชบัณฑิตยสถานต้องรับมาอย่างไม่รู้เรื่อง เป็นความเสียหายที่แก้ไม่ได้เสียที แล้วยิ่งคำศัพท์ว่า 'joystick' ที่ไปกล่าวกันว่าราชบัณฑิตยสถานบัญญัติว่า 'แท่งหรรษา' นี่ยิ่งไปกันใหญ่ และเป็นเรื่องที่น่าเกลียดมาก ๆ ราชบัณฑิตยสถานเป็นหน่วยงานที่เต็มไปด้วยผู้ทรงความรู้ การบัญญัติศัพท์ย่อมต้องมีหลักวิชาการ และใช้การพินิจพิจารณาอย่างถี่ถ้วน..."

## การล้อเลียนในสื่อ
แม้ราชบัณฑิตยสถานจะปฏิเสธเรื่องดังกล่าวอย่างต่อเนื่อง ทว่า ยังมีผู้นำเสนอว่าเป็นผลงานของราชบัณฑิตยสถานอยู่อย่างต่อเนื่องเช่นกัน เช่น ในรายการเรื่องเล่าเสาร์-อาทิตย์ ประจำวันที่ 9 กรกฎาคม พ.ศ. 2554 สรยุทธ สุทัศนะจินดา กล่าวว่า "...เคยบัญญัติศัพท์ 'กระด้างภัณฑ์', 'ละมุนภัณฑ์' มาให้ใช้ แต่มันตลกจนไม่อยากจะใช้..."

การ์ตูน "ผู้ใหญ่มากับทุ่งหมาเมิน" ประจำหนังสือพิมพ์ไทยรัฐ วันที่ 9 สิงหาคม 2554 ล้อเลียนประเด็นนี้ว่า ราชบัณฑิตยสถานได้บัญญัติศัพท์ใหม่ขึ้น คือ Google ว่า อสงไขยสนธิ, Twitter ว่า สำเนียงสกุณา, Hi5 ว่า เบญจสวัสดี และ Facebook ว่า พักตร์ปกรณ์

## อ้างอิง

## ดูเพิ่ม
* ฮาร์ดแวร์
* ซอฟต์แวร์
* หมากตีน

## แหล่งข้อมูลอื่น
* แถลงการณ์ของราชบัณฑิตยสถาน เรื่อง "กระด้างภัณฑ์" "ละมุนภัณฑ์" "แท่งหรรษา" ไม่ใช่ศัพท์บัญญัติของราชบัณฑิตยสถาน
* คำชี้แจงของงราชบัณฑิตยสถาน เรื่อง ศัพท์บัญญัติของศัพท์ software และ hardware 

หมวดหมู่:คำสร้างใหม่
หมวดหมู่:อินเทอร์เน็ตมีม
อุทยานวิทยาศาสตร์ประเทศไทย

thumb|300x300px|ภาพถ่ายมุมสูงของอุทยานวิทยาศาสตร์ประเทศไทย
**อุทยานวิทยาศาสตร์ประเทศไทย** เป็นที่ตั้งของบริษัทและศูนย์วิจัยด้านวิทยาศาสตร์และเทคโนโลยีจำนวนมาก รวมถึงสำนักงานพัฒนาวิทยาศาสตร์และเทคโนโลยีแห่งชาติและศูนย์วิจัยแห่งชาติในสังกัดอื่น ๆ ตั้งอยู่ที่ตำบลคลองหนึ่ง อำเภอคลองหลวง จังหวัดปทุมธานี ทางเหนือของกรุงเทพมหานคร ติดกับมหาวิทยาลัยธรรมศาสตร์ ศูนย์รังสิต และสถาบันเทคโนโลยีแห่งเอเชีย ปัจจุบัน ผู้ช่วยศาสตราจารย์ ดร.วีรชัย อาจหาญ เป็นผู้อำนวยการ

## ประวัติ
อุทยานวิทยาศาสตร์ประเทศไทยเริ่มเปิดดำเนินการเมื่อ พ.ศ. 2545 โดยถือเป็น “นิคมวิจัยสำหรับเอกชน” แห่งแรกของเมืองไทย ภายใต้การบริหารจัดการของสำนักงานพัฒนาวิทยาศาสตร์และเทคโนโลยีแห่งชาติ (สวทช.), กระทรวงวิทยาศาสตร์และเทคโนโลยี โดยมีภารกิจหลักในการสร้างให้เกิดนวัตกรรมและการวิจัยและพัฒนาในภาคเอกชน รวมถึงการสร้างให้เกิดการพัฒนากำลังคนในด้านการวิจัยและพัฒนาของประเทศ

อุทยานวิทยาศาสตร์ประเทศไทยตั้งอยู่ที่อำเภอคลองหลวง จังหวัดปทุมธานี บนพื้นที่กว่า 200 ไร่ ภายในอุทยานวิทยาศาสตร์ประเทศไทยเป็นที่ตั้งของ สวทช. รวมถึงศูนย์วิจัยแห่งชาติ 4 ศูนย์ ได้แก่ ศูนย์พันธุวิศวกรรมและเทคโนโลยีชีวภาพแห่งชาติ ศูนย์เทคโนโลยีโลหะและวัสดุแห่งชาติ ศูนย์อิเล็กทรอนิกส์และคอมพิวเตอร์แห่งชาติ และศูนย์นาโนเทคโนโลยีแห่งชาติ นอกจากนี้ ที่ตั้งของอุทยานวิทยาศาสตร์ประเทศไทยยังติดกับสถาบันการศึกษาชั้นนำ ได้แก่ สถาบันเทคโนโลยีแห่งเอเชีย มหาวิทยาลัยธรรมศาสตร์ ศูนย์รังสิต และ สถาบันเทคโนโลยีนานาชาติสิรินธร ซึ่งทำให้อุทยานวิทยาศาสตร์ประเทศไทย เป็นทำเลที่มีความพร้อมสูงสุดสำหรับกิจกรรมวิจัยและพัฒนา เป็นที่ซึ่งมีนักวิจัยอยู่รวมกันมากกว่า 3,700 คนและเป็นแหล่งรวมบุคลากรที่มีความสามารถขนาดใหญ่

ภายในอุทยานวิทยาศาสตร์ประเทศไทย ผู้เช่าพื้นที่จะได้รับสิทธิและประโยชน์จากคณะกรรมการส่งเสริมการลงทุนและกรมสรรพากร นอกจากนี้ ยังสามารถเข้าถึงสิ่งอำนวยความสะดวกต่างๆ ที่อุทยานวิทยาศาสตร์ประเทศไทยจัดเตรียมไว้ให้ เช่น ศูนย์ประชุมที่มีพื้นที่แสดงนิทรรศการขนาด 2,000 ตารางเมตร และห้องประชุมขนาดใหญ่ จุ 350 ที่นั่ง ห้องประชุมที่พร้อมสำหรับการจัดประชุมทางไกล ฐานข้อมูลงานวิจัย รวมถึงระบบโทรคมนาคมความเร็วสูง กิจการที่เริ่มก่อตั้งและกิจการขนาดเล็ก สามารถเช่าใช้พื้นที่เพื่อการทำวิจัยและพัฒนาภายในหน่วยบ่มเพาะเทคโนโลยี ด้วยอัตราพิเศษ กิจการขนาดใหญ่สามารถเลือกระหว่างพื้นที่ในอาคารหรือที่ดินเปล่า เพื่อสร้างอาคารสำหรับการวิจัยและพัฒนาของตนเอง พร้อมด้วยการให้บริการทางเทคนิค การเงิน บุคลากร ธุรกิจ 

นอกจากเป็นที่ตั้งของ สวทช. และศูนย์วิจัยแห่งชาติทั้ง 4 ศูนย์ ยังมีบริษัทเอกชนทั้งไทยและต่างชาติ เช่าพื้นที่เพื่อที่วิจัยกว่า 60 ราย ทำให้ต้องมีการขยายพื้นที่ใช้สอยของอุทยานวิทยาศาสตร์ประเทศไทย จาก 140,000 ตารางเมตร ในระยะที่ 1 เพิ่มขึ้น อีก 126,000 ตารางเมตร ในระยะที่ 2 และพร้อมเปิดให้บริการในปี 2556

## องค์กรและโครงสร้าง
อุทยานวิทยาศาสตร์ประเทศไทยเป็นที่ตั้งของ สวทช. และศูนย์วิจัยแห่งชาติทั้ง 4 ศูนย์ ดังนี้:

* ศูนย์พันธุวิศวกรรมและเทคโนโลยีชีวภาพแห่งชาติ (BIOTEC)
* ศูนย์เทคโนโลยีโลหะและวัสดุแห่งชาติ (MTEC)
* ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
* ศูนย์นาโนเทคโนโลยีแห่งชาติ (NANOTEC)

## อ้างอิง

## แหล่งข้อมูลอื่น
* อุทยานวิทยาศาสตร์ประเทศไทย 

หมวดหมู่:หน่วยงานด้านวิทยาศาสตร์และเทคโนโลยีของไทย
หมวดหมู่:สำนักงานพัฒนาวิทยาศาสตร์และเทคโนโลยีแห่งชาติ
หมวดหมู่:สิ่งก่อสร้างในอำเภอคลองหลวง
ไวรัส ADT.1765

**ADT.1765** เป็นไวรัสที่ทำงานใน DOS, โดยทำงานร่วมกับไฟล์ .exe และ .com

## การโจมตี
* **วันที่โจมตี**: ทุกวันที่ 19 ของเดือน
* **การโจมตี**: ขึ้นคำว่า "Andreas" ทุกที่ที่ลูกศรวิ่ง
** **ไฟล์เป้าหมาย**: .exe และ .com

## ข้อมูลทางเทคนิค
ตัวไวรัสใช้ INT 21 และ รวมโคดไวรัสเข้ากับไฟล์ .exe และ .com เมื่อไฟล์เหล่านั้นทำงาน. ถ้าไวรัสทำงานในวันที่28 ของเดือนใดๆ, ไวรัสจะใช้ INT 12 เพื่อแสดงข้อความข่อไปนี้ใน DOS prompt: Andreas

ADT.1765
เอไอ (ไวรัสคอมพิวเตอร์)

**เอไอ** () เป็นไวรัสคอมพิวเตอร์ ประเภทไวรัส มีขนาดความยาวของไวรัสประมาณ 1759 ไบต์

## ข้อมูลทางเทคนิค
AI เป็นไวรัสที่จะไม่ปรากฏการทำงานกับไฟล์ .EXE ทั้งหมด แต่จะทำงานกับไฟล์ DOS ธรรมดาง่าย ๆ. โดย AI จะใส่โค๊ดของมัน ในส่วนท้ายของไฟล์ที่ติด.

หมวดหมู่:ไวรัสคอมพิวเตอร์
ไวโอ้

**บริษัทไวโอ้** (, ; ) เป็นเครื่องหมายการค้าของคอมพิวเตอร์ของบริษัทโซนี่ คำว่า VAIO เป็นอักษรย่อจาก Video Audio Integrated Operation (วิดีโอออดิโออินทีเกรตเต็ดโอเปอเรชัน หมายถึง ระบบที่รวมภาพและเสียงเข้าด้วยกัน) 16 มีนาคม 2549

สัญลักษณ์ของไวโอ้ ใช้ตัวอักษร วี (V) และ เอ (A) เป็นสัญลักษณ์แทนกราฟโคไซน์ ในระบบแอนะล็อก และใช้ตัวอักษร ไอ (I) และ โอ (O) เป็นสัญลักษณ์แทนตัวเลขศูนย์และหนึ่ง ในระบบดิจิทัล สัญลักษณ์ไวโอ้แสดงถึงความสามารถการใช้งานทั้งในระบบแอนะล็อกและดิจิทัล และคำว่าไวโอ้ยังมาจากคำว่า ไวโอเลต (อังกฤษ: violet) ที่แปลว่าสีม่วง โดยผลิตภัณฑ์โน้ตบุ๊กของโซนี่ในช่วงแรกจะมีสีม่วง

เริ่มแรก เครื่องหมายการค้าไวโอ้ใช้สำหรับโน้ตบุ๊กเท่านั้น ต่อมาในปัจจุบัน ใช้สำหรับคอมพิวเตอร์ตั้งโต๊ะและเครื่องคอมพิวเตอร์ระบบอื่นด้วย

## แหล่งข้อมูลอื่น

* Sony VAIO Europe
* Support, specifications, drivers and updates for Sony VAIO Europe 
* Sony VAIO United States 
* Sony VAIO Japan 
* Sony VAIO India
* Sony Battles, Hardware ‘Kill Switch’
* The Sony 'kill switch'

หมวดหมู่:เครื่องหมายการค้า

หมวดหมู่:บริษัทญี่ปุ่นที่ก่อตั้งในปี พ.ศ. 2557
ลิแกนด์

**ลิแกนด์ ** () มีความหมายตามวิชาดังนี้
* ลิแกนด์ (ชีวเคมี) หมายถึง สสารภายนอกเซลล์ที่เชื่อมต่อกับ รีเซพเตอร์ (recepter)
* ทางเคมี **ลิแกนด์**หมายถึง อะตอม ไอออน หรือ หมู่ฟังก์ชัน (functional group) ที่สามารถจะเชื่อมต่อกับ อะตอมหรือไอออนกลาง ซึ่งโดยทั่วไปจะเป็น โลหะ ด้วย โคออร์ดิเนต โควาเลนต์ บอนด์ (coordinate covalent bond) การจัดเรียงของ**ลิแกนด์**รอบๆ ศูนย์กลางนี้เรียกว่า คอมเพลกซ์ (complex)

## การจัดเรียงลิแกนด์

การตั้งชื่อลิแกนด์ตามการจัดเรียงทางเรขาคณิตของมัน  เช่นอะตอมศูนย์กลางที่อยู่ใจกลางของ โพลีฮีดรอน (polyhedron) ที่คอมเพลกซ์ที่เชื่อมต่อกับลิแกนด์ 4 ตัว จะเรียกว่า เตตร้าฮีดรอน (Tetrahedron) และถ้าลิแกนด์ 6 ตัว เรียกว่าเฮกซ่าฮีดรอน (hexahedron)

## พอลิเดนเตต ลิแกนด์ (Polydentate ligands)

ลิแกนด์ ที่เชื่อมต่ออะตอมกลางหนึ่งที่เรียกว่า  *โมโนเดนเตต* (*monodentate*)
ลิแกนด์ บางโมเลกุลสามารถเชื่อมต่อกับ ไอออน ของ โลหะ ได้หลายที่ เพราะว่ามี คู่อิเล็กตรอนว่างอิสระมากกว่า 1 อะตอมเรียกว่า *พอลิเดนเตต* (*polydentate*)  ถ้าลิแกนด์มี 2โคออร์ดิเนชั่น ไซต์ เรียกว่า *ไบเดนเตต* (*bidentate*)  EDTA เป็นพอลิเดนเตต ลิแกนด์ ที่มีจุดเชื่อมต่อถึง 6 ที่   สกอร์ปิโอเนต ลิแกนด์ (scorpionate ligand) เป็น ไตรเดนเตต ลิแกนด์ คอมเพลกซ์ของ*พอลิเดนเตต*เรียกว่าชีเลเตตคอมเพลกซ์ ซึ่งมีเสถียรภาพมากกว่า*โมโนเดนเตต*คอมเพลกซ์

## แอมบิเดนเตต ลิแกนด์ (Ambidentate Ligands)

ลิแกนด์เหล่านี้สามารถเชื่อมต่อกับอะตอมกลางใน 2 ที่ อันใดอันหนึ่งแต่ไม่ใช่ทั้งสอง ไม่เหมือนโพลีเดนเตต ลิแกนด์ ตัวอย่างเช่น  CN-ที่สามารถเชื่อมต่อได้ อะตอม คาร์บอน หรือ ไนโตรเจน แต่ไม่ใช่ทั้ง 2 อะตอมในเวลาเดียวกัน 

## ลิแกนด์ธรรมดา

* F-
* Cl-
* Br-
* I-
* CO
* RC:CR - สารประกอบที่มี  คาร์บอน-คาร์บอน ดับเบิล บอนด์
* เบนซีน (Benzene)
* คริปเตต (Cryptate)
* คราวน์ อีเทอร์ (Crown ether)
* OH-
* อะมีน (RNH2) and แอมโมเนีย (NH3)

หมวดหมู่:เคมี
ตัวเอก

**ตัวเอก** () คือบุคคลที่เป็นศูนย์กลางของเรื่อง และมักถูกกล่าวถึงในฐานะที่เป็น **ตัวละครหลัก** ของเรื่อง เรียกว่า "พระเอก" หากเป็นผู้ชาย และเรียกว่า "นางเอก" หากเป็นผู้หญิง อย่างไรก็ตาม วรรณกรรมบางเรื่องอาจมีเฉพาะพระเอกหรือนางเอกก็ได้

เรื่องจะดำเนินตาม และมักจะมุ่งความสนใจไปที่ตัวเอก (หรือบางครั้งเป็นกลุ่มของตัวเอก) บ่อยครั้งที่เรื่องเล่าด้วยมุมมองของตัวเอก และถ้าในกรณีที่การเล่าเรื่องไม่ได้เป็นแบบการบรรยายแบบบุรุษที่หนึ่ง ความรู้สึกนึกคิดและการกระทำของตัวเอกมักถูกแสดงให้เห็นอย่างชัดเจนมากกว่าตัวละครอื่น ๆ

ตัวเอกมักเป็นตัวละครที่มีการเปลี่ยนแปลงหรือพัฒนาการ แม้ว่านวนิยายจะมีศูนย์กลางอยู่ที่เหตุการณ์หรือตัวละครอื่น ๆ (เช่นในเรื่องสั้น *Bartleby the Scrivernet* ของเฮอร์มาน เมลวิลล์) ตัวเอกจะเป็นตัวละครที่มีพลวัตร และมักจะทำให้นิยายคลี่คลายไปในทิศทางที่นำไปสู่บทสรุปหลักของชิ้นงานนั้น และมักทำให้ผู้อ่านเกิดความชื่นชมหรือความสนใจได้

ตัวเอกนั้นไม่จำเป็นต้องเป็นวีรบุรุษของเรื่อง ผู้ประพันธ์หลายคนเลือกเล่าเรื่องจากมุมมองของตัวละครที่อาจไม่ใช่ศูนย์กลางของเรื่อง แต่อยู่ในฐานะที่จะแสดงความคิดเห็นต่อเรื่องราวนั้น  อย่างไรก็ตาม บ่อยครั้งกว่าที่เรื่องจะเกี่ยวข้องกับตัวเอก แม้ว่าตัวเอกจะไม่ได้สร้างวีรกรรมอะไรในเรื่องนั้น แต่การกระทำของตัวเอกมักสำคัญต่อการดำเนินเรื่อง  นอกจากนี้ตัวเอกกับผู้บรรยายไม่จำเป็นต้องเป็นตัวละครเดียวกัน  ทั้งคู่อาจเป็นตัวละครเดียวกันได้ แต่แม้กระทั่งผู้บรรยายบุรุษที่หนึ่งก็ไม่จำเป็นต้องเป็นตัวเอก เนื่องจากผู้บรรยายนั้นอาจแค่รำลึกเรื่องราว โดยไม่จำเป็นต้องอยู่ในเหตุการณ์จริงเช่นเดียวกับผู้ฟัง

## ดูเพิ่ม
* ปฏิปักษ์
* ละคร
* นิยาย
* วรรณกรรม


หมวดหมู่:ตัวละคร
หมวดหมู่:บันเทิงคดี
แดจังกึม จอมนางแห่งวังหลวง

thumbnail
**แดจังกึม** () เป็นละครชุดออกอากาศทางโทรทัศน์ช่อง MBC ของเกาหลีใต้ เมื่อ พ.ศ. 2546 โดยนำมาแพร่ภาพออกอากาศในประเทศไทย ชื่อว่า *แดจังกึม จอมนางแห่งวังหลวง* เมื่อ พ.ศ. 2548 ทางช่อง 3 เอชดี ทุกวันเสาร์-อาทิตย์ เวลา 18.00 - 20.00 น. และได้ออกอากาศซ้ำใหม่อีกครั้งเมื่อ พ.ศ. 2549 ทุกวันจันทร์ถึงศุกร์ เวลา 16.30 - 17.30 น. ก่อนรายการข่าวเรื่องเด่นเย็นนี้ และในพ.ศ. 2553 ได้นำมาออกอากาศซ้ำอีกครั้งในช่วงเวลา**ตำนานรักดอกเหมย** ทุกวันจันทร์ - ศุกร์ เวลา 13.00 - 14.00 น. ซึ่งถือเป็นการออกอากาศซ้ำครั้งที่ 3 และได้นำมาออกอากาศซ้ำเป็นครั้งที่ 4 แต่ได้เปลี่ยนไปออกอากาศที่ช่อง 3 แฟมิลี่ ทุกวันจันทร์ - ศุกร์ 12:00-13:00 และรีรันเวลา 19:15-20:15 นับเป็นละครเกาหลีเรื่องเดียวในไทยที่ทำสถิติออกอากาศซ้ำมากที่สุดและเป็นละครเกาหลีเรื่องเดียวที่ออกอากาศบนทีวีดิจิตอลของไทย

ละครเรื่องนี้เน้นถึงชีวิตของซอ จังกึม (แสดงโดย อี ย็อง-แอ) หมอหลวงคนแรกที่เป็นสตรีในราชวงศ์โชซ็อน () ในรัชสมัยของพระเจ้าชุงจง แห่งเกาหลี (ค.ศ. 1488– 1544, ครองราชย์ ค.ศ. 1506 – 1544) แก่นเรื่องหลักก็คือ ความอดทน และการแสดงออกวัฒนธรรมเกาหลี รวมทั้งตำรับอาหารและการแพทย์ในราชสำนักเกาหลี แดจังกึมในละครนั้นยังได้รับยกย่องให้เป็นผู้ที่คิดค้นวิธีการผ่าตัดคนแรกของโลกอีกด้วย แต่ในสมัยนั้นยังไม่เป็นที่ยอมรับของการแพทย์และเป็นเรื่องที่ร้ายแรงมาก

แดจังกึมเป็นบุคคลจริงในประวัติศาสตร์ ซึ่งมีการบันทึกเอาไว้ในจดหมายเหตุของราชวงศ์โชซ็อน (; ) และเอกสารทางการแพทย์ในสมัยนั้น แต่มีเนื้อหาและหลักฐานอ้างอิงเพียงสั้น ๆ ตามหลักฐานทางประวัติศาสตร์พระราชพงศาวดารของเกาหลี นั้นมีการกล่าวอ้างถึง แพทย์หญิง แดจังกึม จริงแต่บันทึกเพียง 250 ตัวอักษรเท่านั้น เพราะไม่เป็นที่ยอมรับของเหล่าขุนนางและกฎมณเฑียลบาล ของเกาหลีที่ผู้หญิงมีบทบาทเป็นถึงแพทย์ประจำพระองค์ของพระราชา เท่านั้น มีหลักฐานยืนยันว่าแดจังกึมเป็นหมอประจำพระองค์คนแรกที่เป็นผู้หญิงของกษัตริย์เกาหลี แต่ก็ยังมีหลักฐานบางชิ้นระบุว่า แดจังกึมเป็นเพียงตัวละครที่สร้างขึ้นจากบุคลิกของหมอหญิงจังกึมหลายคนในอดีต และข้อถกเถียงดังกล่าวยังไม่ยุติจนทุกวันนี้

ในชื่อ "แดจังกึม" คำว่า "แด" (대) แปลว่า ใหญ่, ยิ่งใหญ่ เป็นยศพระราชทานจากกษัตริย์ และ "แดจังกึม" (장금) คือชื่อตัวเอกของเรื่อง ซึ่งมีชื่อเต็มว่า ซอ จังกึม (서장금) รวมแปลว่า *จังกึมผู้ยิ่งใหญ่*

## นักแสดง

## ความสำเร็จ
ภาพยนตร์ชุดเรื่อง "แดจังกึม" ประสบความสำเร็จอย่างมากในหลายประเทศ เช่น เกาหลีใต้ ญี่ปุ่น จีน ไต้หวัน ฮ่องกง สิงคโปร์ มาเลเซีย ฟิลิปปินส์ และ ประเทศไทย ไม่เพียงเฉพาะในเอเชียเท่านั้น ยังออกอากาศในแคนาดาและชิคาโกด้วย นอกจากนี้ยังปลุกกระแสคลั่งไคล้วัฒนธรรมเกาหลีทั่วเอเชีย รัฐบาลเกาหลีใต้ได้ซื้อโรงถ่ายแดจังกึมจาก MBC มาปรับปรุงเป็นสถานที่ท่องเที่ยวอีกด้วย

ส่วนเพลงนำของภาพยนตร์ชุดนี้ "โอนารา" (오나라) หรือ "เขาจะมาไหม" เป็นที่นิยมไปทั่ว และมีหลายประเทศที่ออกอากาศได้เปลี่ยนเนื้อร้องเป็นภาษาของตน เช่นในฮ่องกง เปลี่ยนเป็นเพลงภาษากวางตุ้ง ชื่อ "ความหวัง" (希望) ซึ่งขับร้องโดยนักร้องยอดนิยม เฉิน ฮุ่ยหลิน (เคลลี เฉิน) ในฟิลิปปินส์ ได้เปลี่ยนชื่อเพลงเป็น "ดวงดาวแห่งฝัน" (Pangarap na Bituin)

## อ้างอิง

## แหล่งข้อมูลอื่น

* เว็บไซต์อย่างเป็นทางการของแดจังกึม จอมนางแห่งวังหลวง
* MBC แดจังกึม Website 

หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2546
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ที่มีฉากในยุคราชวงศ์โชซ็อน
อีเบย์

**อีเบย์** (;  ) เป็นสถานที่ซื้อขายที่ใหญ่ที่สุดในโลก เป็นผู้นำด้านโกลบัลคอมเมิร์ซ รวมถึงเว็บไซต์อีเบย์ สตับฮับ และอีเบย์คลาสสิฟายด์ โดยก่อตั้งขึ้นเมื่อปี พ.ศ. 2538 ณ เมืองแซนโฮเซ รัฐแคลิฟอร์เนียของสหรัฐ ซึ่งเว็บไซต์ อีเบย์ ได้รับการพัฒนาให้เป็นหนึ่งในตลาดออนไลน์ที่ใหญ่ที่สุดและตื่นตัวที่สุดในโลกที่เชื่อมโยงผู้ขายและผู้ซื้อหลายล้านคนทั่วโลกเข้าด้วยกัน โดยในปี พ.ศ. 2561 ประเมินได้ว่า อีเบย์มีผู้ซื้อจากทั่วโลกมากกว่า 170 ล้านคน

แพลตฟอร์มหลักของอีเบย์ที่มีการซื้อขายสินค้าจากทั่วโลกมากที่สุดคือเว็บไซต์ซึ่งนับเป็นตลาดที่เน้นการซื้อขายให้กับลูกค้าชาวอเมริกัน (Domestic USA) แต่ก็มีผู้ซื้อจากนานาประเทศทั่วโลกนิยมเข้ามาเลือกซื้อสินค้าผ่านทาง ebay.com ด้วยเช่นกัน ในปัจจุบันอีเบย์ได้มีการให้บริการในเว็บไซต์ย่อย 8 ภาษา และยังมีสำนักงานอยู่ในประเทศไทย ซึ่งก่อตั้งเมื่อราวๆ ปี พ.ศ. 2551 โดย "อีเบย์ ประเทศไทย" เป็นทีมงานด้านการตลาดของอีเบย์ตั้งอยู่ในไทย ทำหน้าที่สนับสนุนผู้ขายไทยให้เติบโต เน้นการนำสินค้าที่ผลิตในไทยขายส่งออกสู่ตลาดโลกบนเว็บไซต์ของอีเบย์นานาประเทศ โดยประกอบด้วย 3 สายงานหลัก

อีเบย์ยังเป็นเจ้าของเพย์พาล สไกป์ สตัปฮับ และคีจีจี  ทั้งนี้อีเบย์และเพย์พาลได้แยกธุรกิจออกจากกันนับตั้งแต่ปี พ.ศ. 2558 เป็นต้นมา ดังนั้น ในปัจจุบันนี้ ทั้งสองบริษัทนับว่ามีการทำงานที่แยกกันโดยอิสระ

## ประวัติ
thumb|หน้าสำนักงานใหญ่ของอีเบย์
อีเบย์ก่อตั้งเป็นเว็บประมูลสินค้าในปี พ.ศ. 2538 (ค.ศ. 1995) โดยปิแอร์ โอมิดดียาร์ ในเมืองแซนโฮเซ รัฐแคลิฟอร์เนีย สหรัฐอเมริกา โดยในช่วงแรกนายปิแอร์ต้องการตั้งชื่อเว็บไซต์ว่า เอโคเบย์.คอม (EchoBay.com) แต่ได้มีคนจดทะเบียนเว็บไซต์ไว้แล้ว จึงได้หาชื่ออื่นและได้กลายมาเป็น eBay.com ในเดือนมีนาคม พ.ศ. 2541 เดวิน เวนิก ได้ดำรงตำแหน่งเป็นประธานบริษัทและซีอีโอ อีเบย์ได้ชื่อว่าเป็นหนึ่งในบริษัทที่เติบโตเร็วมากที่สุดในโลก

## สินค้าและบริการ
การวางขายของในอีเบย์ มีให้เลือกทั้งการวางขายแบบที่ผู้ซื้อสามารถเลือกซื้อได้ทันที่ (Buy-It-Now) และการขายแบบประมูลสินค้า  ซึ่งผู้ซื้อในปัจจุบันนิยมซื้อแบบ เลือกซื้อได้ในทันทีมากกว่า 80%  มีเพียงส่วนน้อยเท่านั้นที่เลือกซื้อแบบประมูล โดยสินค้าที่วางขายมีตั้งแต่ ของสะสม อุปกรณ์คอมพิวเตอร์ เฟอร์นิเจอร์ เสื้อผ้า หรือแม้กระทั่ง รถยนต์ เรือ เครื่องบิน ซึ่งมีการขายกันทุกวัน สินค้าบางชนิดเป็นสินค้าหายาก โดยเฉพาะอย่างยิ่งสินค้าของสะสมหลายอย่างได้มีการซื้อขายแลกเปลี่ยนในอีเบย์เนื่องจากตลาดของผู้ซื้อและผู้ขายที่มารวมตัวกันมากพอ ที่ทำให้เกิดมีการซื้อขายเกิดขึ้น การจ่ายเงินในอีเบย์สามารถทำได้หลายระบบขึ้นอยู่กับการตกลงของผู้ซื้อและผู้ขาย โดยระบบชำระเงินที่ผู้ขายในอีเบย์นิยมมากที่สุดคือเพย์พาล ซึ่งอำนวยความสะดวกให้ทั้งสองฝ่ายโดยหักเงินส่วนหนึ่งเข้ากับทางเพย์พาลเอง

## อ้างอิง

## แหล่งข้อมูลอื่น
* 
* 

หมวดหมู่:ชุมชนเสมือน
หมวดหมู่:เว็บไซต์
หมวดหมู่:ธุรกิจพาณิชย์
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2538
หมวดหมู่:ตราสินค้าอเมริกัน
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:ผู้ค้าปลีกออนไลน์
นักดาราศาสตร์

[thumbnail|250px|''[กาลิเลโอ* ผู้ได้รับยกย่องทั่วไปว่าเป็นบิดาของนักดาราศาสตร์ยุคใหม่]]

*'นักดาราศาสตร์''' เป็นนักวิทยาศาสตร์ที่ทำการค้นคว้าหาข้อเท็จจริงเกี่ยวกับดาราศาสตร์หรือฟิสิกส์ดาราศาสตร์ แต่เดิมมาในอดีตกาล นักดาราศาสตร์ นักฟิสิกส์ หรือนักปรัชญา มักจะเป็นบุคคลคนเดียวกัน เพราะเป็นผู้สืบหาข้อเท็จจริงเกี่ยวกับธรรมชาติ ต่อมาผู้ที่ให้ความสนใจกับปรากฏการณ์บนท้องฟ้าเป็นพิเศษ จึงเรียกเฉพาะเจาะจงไปว่าเป็น "นักดาราศาสตร์" 

## แหล่งข้อมูลอื่น
* สมาคมดาราศาสตร์ไทย
* สมาคมดาราศาสตร์อเมริกัน
* สหพันธ์ดาราศาสตร์นานาชาติ
* สมาคมดาราศาสตร์แห่งแปซิฟิก


หมวดหมู่:อาชีพ
คานะ

thumb|การพัฒนาอักษรคานะจากตัวอักษรจีน

**คานะ** () เป็นคำที่ใช้เรียกตัวอักษรภาษาญี่ปุ่น ซึ่งแบ่งออกเป็นฮิรางานะและคาตากานะ ซึ่งรวมถึงภาษาระบบเก่า มังโยงานะ คานะหนึ่งตัวอักษรจะมีเสียงเฉพาะของแต่ละตัวอักษร

* เสียงในแถว ทะ (た) ออกเสียงเหมือน ท และ ต ในภาษาไทย
* ภาษาญี่ปุ่นไม่มีคานะสำหรับเสียง เยะ และ ยิ ซึ่งเมื่อเขียน ยิ จะใช้คานะ "อิ" (い) และ "เอะ" (え) เขียนติดกันอ่านแทน ยิ
* ภาษาญี่ปุ่นไม่มีเสียงใกล้เคียงกับเสียง ล ในภาษาไทย
* ゐヰ วิ ゑヱ เวะ และ ヲ โวะ(คาตากานะ) ไม่ค่อยได้ใช้ในปัจจุบัน แต่ยังเห็นได้ในเพลงและบทประพันธ์

## ดูเพิ่มเติม
* การทับศัพท์ภาษาญี่ปุ่น

## แหล่งข้อมูลอื่น
* แบบการเขียนตัวอักษรคานะ

หมวดหมู่:ภาษาญี่ปุ่น
หมวดหมู่:คำและวลีภาษาญี่ปุ่น
หมวดหมู่:คานะ
อิออน

**อิออน** อาจหมายถึง
* อิออน บริษัททางการเงินแห่งหนึ่ง ซึ่งมีสาขาในประเทศไทย
* ไอออน อะตอมหรือกลุ่มอะตอม ที่มีประจุสุทธิทางไฟฟ้าเป็นบวก หรือเป็นลบ
การคว่ำบาตร

**การคว่ำบาตร** () หมายถึง การยุติการติดต่อกันในมิติใดมิติหนึ่ง เพื่อประโยชน์ในการลงโทษ ต่อรอง หรือเพื่อตักเตือน โดยที่มาของคำว่าคว่ำบาตรในภาษาไทยมาจากศัพท์ในพระไตรปิฎกเถรวาท แต่ส่วนใหญ่คำว่าคว่ำบาตรในประเทศไทยนั้นมักถูกใช้แทนความหมายของคำว่า boycott ในภาษาอังกฤษ ที่เป็นความหมายในด้านการค้าหรือการเมือง

การคว่ำบาตร (boycott หรือ บอยคอตต์) ในทางการค้า มักจะใช้ในระดับการค้าระหว่างประเทศ โดยกลไกการคว่ำบาตรอาจจะมีทั้ง การไม่ยอมขายสินค้าหรือบริการให้ประเทศคู่ค้า หรือไม่ซื้อสินค้าหรือบริการจากประเทศคู่ค้า หรืออาจจะทั้งสองกรณีก็ได้ การคว่ำบาตรในความหมายทางการค้าจึงถือได้ว่าเป็นอาวุธทางเศรษฐกิจที่ร้ายกาจอย่างหนึ่ง เพื่อใช้ต่อรองให้คู่กรณีจำยอมในข้อตกลงด้านอื่น ๆ เช่น ด้านการทูต การเมือง วัฒนธรรม การทหาร หรือแม้แต่ด้านการค้า เนื่องเพราะทุกประเทศในโลกต้องค้าขายกัน เพื่อแลกเปลี่ยนสินค้าและบริการที่ตนเองไม่สามารถผลิตเองได้ หรือผลิตได้ไม่พอกับความต้องการในประเทศ

## ศัพทมูลวิทยา
คว่ำบาตร ที่ใช้ในเชิงเศรษฐกิจ ในภาษาไทยได้มาจากคำในพุทธศาสนาที่เป็นการดำเนินการของคณะสงฆ์ในการไม่ติดต่อคบหา (และไม่รับบิณฑบาต) จากอุบาสกอุบาสิกาที่คณะสงฆ์ประสงค์จะตักเตือน และได้เอามาใช้แปลคำว่า *Boycott* ในภาษาอังกฤษ โดยเดิมนั้นเป็นนามสกุลของ กัปตันชาร์ลส์ คันนิ่งแฮม บอยคอตต์ ซึ่งเป็นคนแรกที่ถูกคว่ำบาตร ไม่คบหาสมาคมด้วย สาเหตุของการที่กัปตันบอยคอตต์ เป็นคนแรกในโลกที่ถูกคว่ำบาตร เนื่องมาจากว่าเขาเป็นเจ้าของที่ดินให้เช่ารายใหญ่ในไอร์แลนด์ แต่ว่ากันว่า กัปตันบอยคอตต์ไล่ผู้เช่าที่ดินทำกินออกจากที่อย่างไร้เมตตา ชาวบ้านจึงรวมตัวกันประท้วงไม่ยอมทำงานให้ ไม่ให้ความร่วมมือใด ๆ ทั้งสิ้นและไม่คบหาสมาคมกับครอบครัวนี้ เหตุการณ์นี้เกิดขึ้นตั้งแต่ปี 1880 แล้ว แต่ชื่อของเขาก็ยังถูกนำมาใช้อย่างต่อเนื่องยาวนานจนกลายเป็นศัพท์เฉพาะจนถึงปัจจุบัน

## ดูเพิ่ม
* การคว่ำบาตร (ศาสนาพุทธ)

## อ้างอิง


หมวดหมู่:การค้าระหว่างประเทศ
หมวดหมู่:ความสัมพันธ์ระหว่างประเทศ
หมวดหมู่:คำสร้างใหม่ในศตวรรษที่ 19
มะนิลา

**มะนิลา** (; ) เป็นเมืองหลวงของประเทศฟิลิปปินส์ ตั้งอยู่บนชายฝั่งตะวันออกของอ่าวมะนิลา (Manila Bay) บนเกาะลูซอนซึ่งเป็นเกาะที่ใหญ่ที่สุดและตั้งอยู่ทางเหนือสุดของฟิลิปปินส์  บางส่วนของเมืองมีความยากจน อย่างไรก็ดี มะนิลาเป็นเมืองที่มีชนชาติรวมกันอยู่มากมาย และเป็นศูนย์กลางทางเศรษฐกิจ วัฒนธรรม การศึกษา และอุตสหากรรมของประเทศ มะนิลาคือศูนย์กลางของเขตมหานครที่มีประชากรมากกว่า 10 ล้านคน เขต  *[[เมโทรมะนิลา]]* (Metro Manila) เป็นมหานครที่ใหญ่กว่า ประกอบด้วยเมืองและเทศบาล 17 แห่ง เฉพาะเมืองมะนิลาเองเป็นเมืองที่มีประชากรมากที่สุดเป็นอันดับ 2 มีประชากรประมาณ 1.5 ล้านคน เมืองเดียวที่มีประชากรมากกว่าคือเมืองเกซอนซิตี (Quezon City) ชานเมืองและอดีตเมืองหลวง  มะนิลาตั้งอยูที่ 14°35' เหนือ 121°0' ตะวันออก http://earth-info.nga.mil/gns/html/cntry_files.html 

## ภูมิศาสตร์
มะนิลามีพื้นที่กว้างประมาณ 38.55 ตารางกิโลเมตร นับเป็นเมืองหลวงที่มีพื้นที่กว้างขวางน้อยที่สุดในภูมิภาคเอเชียตะวันออกเฉียงใต้

### ภูมิอากาศ



## ประชากร

ในวันที่ 13 กันยายน 2556 ในกรุงมะนิลามีประชากรประมาณ 3.27 ล้านคน ทั้งหมดมีเชื้อสายลูกผสมของฟิลิปปินส์กับสเปน

## อ้างอิง


มะนิลา
หมวดหมู่:ประเทศฟิลิปปินส์
หมวดหมู่:เมโทรมะนิลา
คางุระ

**คางุระ** อาจหมายถึง

* คางุระ ตัวละครในการ์ตูน เทพอสูรจิ้งจอกเงิน
* คางุระ ตัวละครในการ์ตูน โรงเรียนป่วนนักเรียนเป๋อ
* คางุระ ตัวละครในการ์ตูน กินทามะ
* โซมะ คางุระ ตัวละครในการ์ตูน เสน่ห์สาวข้าวปั้น
* คาราตาจิ คางุระ ตัวละครในการ์ตูน โบรูโตะ
* คางุระ มิกาซึจิ ตัวละครในการ์ตูน แฟรี่เทล ศึกจอมเวทอภินิหาร

หมวดหมู่:การแก้ความกำกวม
เวียงสวนดอก

250px|thumb|ภายถ่ายทางอากาศเวียงสวนดอกในอดีต

**เวียงสวนดอก** เป็นเขตเมืองเก่าทางตะวันตกของเวียงเชียงใหม่ มีวัดสวนดอกเป็นศูนย์กลาง อดีตมีกำแพงและคูน้ำล้อมรอบเป็นรูปสี่เหลี่ยงจัตุรัส ยาวด้านละราว 470 เมตร มีขนาดราวหนึ่งในสี่ของเวียงเชียงใหม่ ในปัจจุบันยังสามารถพบเห็นแนวกำแพงได้บางส่วน

ตำนานสุวรรณคำแดงกล่าวถึงเวียงสวนดอกไว้ว่า แต่เดิมเป็นเมืองบริวารขนาดเล็ดของเมืองเชษฐะบุรี (เวียงเจ็ดลิน) ซึ่งตั้งอยู่บริเวณเชิงเขาดอยสุเทพ โดยมีพญาวีวอและพญาสระเกศเป็นผู้ร่วมครองเมือง เมืองเชษฐะบุรีเป็นเวียงของชาวลัวะ ซึ่งตั้งขึ้นใหม่แทนเมืองนวรัฏฐะที่ล่มสลายเพราะเกิดอาเพศ ต่อมามีการสร้างเวียงสวนดอกเพื่อให้เป็นเมืองบริวารทางทิศตะวันออกเฉียงใต้ของเมืองเชษฐะบุรี 

เวียงสวนดอก เจริญมั่นคงขึ้นและปรากฏชื่ออยู่ในตำนานหลายครั้ง เช่น ในสมัยพญากือนา กษัตริย์ลำดับที่ 6 แห่งราชวงศ์มังราย อาณาจักรล้านนา ทรงสร้างวัดบุปผารามดอกไม้ (วัดสวนดอก) ณ บริเวณใจกลางเวียงเพื่อถวายแด่พระสุมนเถระผู้มาจากสุโขทัย และเพื่อให้เป็นวัดประจำเวียงเมื่อปี พ.ศ. 2084 เจ้าฟ้ายองห้วยแห่งเมืองนายยกพลมาตีเวียงเชียงใหม่ โดยตั้งรี้พลไว้ที่เวียงสวนดอก ก่อนจะเคลื่อนทัพไปตั้งที่วัดป่าตาล และพยายามเข้าตีเวียงเชียงใหม่ แต่ก็ไม่สำเร็จจึงถอนทัพกลับ จากเหตุการณ์ดังกล่าว จึงสันนิษฐานได้ว่าในขณะนั้นเวียงสวนดอกคงเป็นเมืองร้างอยู่แล้ว ข้าศึกจึงสามารถใช้เป็นที่ตั้งกองทัพได้ จากนั้นก็ไม่ปรากฏชื่อเวียงสวนดอกอีกเลย จนถึงสมัยรัตนโกสินทร์ ซึ่งขณะนั้นเชียงใหม่อยู่ในฐานะเมืองประเทศราช จึงปรากฏชื่ออีกครั้ง ในชื่อของบ้านสวนดอก 

## ดูเพิ่ม
* วัดสวนดอก (จังหวัดเชียงใหม่)

สวนดอก
วียงสวนดอก
วีเยงสวนดอก
หมวดหมู่:ประวัติศาสตร์ของเมืองในประเทศไทย
สตราทอสโฟร์

**สตราทอสโฟร์** ()  () เป็นภาพยนตร์การ์ตูน ถูกสร้างโดยสตูดิโอแฟนตาเซีย ฉายทาง Bandai Channel และ ทีวีไซตามะ เมื่อปี ค.ศ. 2003 

## เนื้อเรื่องย่อ

ในปี 2xxx โลกต้องเผชิญกับกลุ่มอุกกาบาตขนาดมหึมา เป็นเวลานานกว่า 50 ปี ทำให้ United Contries ต้องตั้งระบบป้องกัน เพื่อป้องกันการพุ่งชนสู่โลก โดยมีชื่อเรียกว่า SS Project (Space Shield) โดยภายหลังได้แบ่งเป็นหน่วย Comet Blaster อยู่ในอวกาศ คอยสกัดกั้นอุกกาบาตก่อนตกเข้าสู่ชั้นบรรยากาศของโลก และ Meteor Sweeper คอยจัดการกับเหล่าชิ้นส่วนของดาวตกที่เหลือรอดจากการทำลายภายนอกชั้นบรรยากาศ 

ที่ศูนย์สกัดกั้นแห่งเกาะชิโมจิ () นักบินฝึกหัดสี่คน มิคาเซะ ฮอนโจว, คาริน คิคุฮาระ, อายาโมะ นาคามุระ และ ชิซุฮะ โดย มีความไฝ่ฝันที่จะได้ออกไปทำงานเป็น Comet Blaster บนสถานีอวกาศนอกโลก ซึ่งก็นับว่าเป็นความฝันที่อยู่ในความฝันอีกทีหนึ่ง เพราะก่อนที่พวกเธอจะไปถึงระดับนั้นได้ พวกเธอทั้งสี่จำเป็นที่จะต้องพยายามเป็นไต่เต้าขึ้นไปเพื่อเป็น Meteor Sweeper แนวหน้าให้ได้เสียก่อน แต่ระหว่างทางที่จะไปสู่ความฝันนั้น พวกเธอทั้งสี่ก็ได้พบกับความจริงอะไรบางอย่าง...

## ตัวละคร
### ตัวละครหลัก

## รายชื่อตอน

## เพลงประกอบ
### เพลงเปิด (Opening Theme)
;1st Priority
: ร้อง: เมงุมิ ฮินาตะ
: ศิลปิน: Melocure

### เพลงปิด (Ending Theme)
;Himawari (向日葵)
: ถูกใช้ในภาคทีวีตอนที่ 1-12
: ร้อง: เมงุมิ ฮินาตะ
: ศิลปิน: Melocure

;So far, so near
: ถูกใช้ในภาคทีวีตอนที่ 13
: ร้อง: ริทสึโกะ โอคาซากิ
: ศิลปิน: Melocure
 
;Rainbow kind of feeling
: ถูกใช้ในภาคออริจินัลวิดีโอ 
: ร้อง: เมงุมิ ฮินาตะ
: ศิลปิน: Melocure

## แหล่งข้อมูลอื่น
* เว็บไซต์ทางการของสตราทอสโฟร์ 
* เว็บไซต์สตราทอสโฟร์ของบันไดแชนแนล  

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
โขะขะ

**โขะขะ** ลูกประคำที่ทำมาจากมะพร้าวแฝด เป็นของมีค่า ที่ชาวมุสลิมในภาคใต้นิยมซื้อเก็บไว้ ดั้งเดิมมาจากประเทศตุรกี ปัจจุบันไม่ได้ทำมาจากมะพร้าวแฝด แต่ทำมาจากลูกปาล์มชนิดหนึ่งมีผลใหญ่กว่ามะนาว

หมวดหมู่:เครื่องราง
คาร์เฟนทานิล

**คาร์เฟนทานิล** () เป็นอานาลอกของโอปิออยด์ เฟนทานิล (Fentanyl) ที่นิยมแพร่หลาย ซึ่งมีความแรงประมาณ 10,000 เท่าของ มอร์ฟีน และประมาณ 100 เท่า
ของ เฟนทานิล (ยาตัวนี้มีฤทธิ์ต่อมนุษย์ในปริมาณเริ่มต้นตั้งแต่  1 &micro;กรัม)ผลิตและนำออกจำหน่ายในชื่อ **ไวลด์นิล**(Wildnil) โดยใช้เป็น ยากล่อมประสาท (tranquilizer)ในสัตว์ขนาดใหญ่เท่านั้น  ไม่ใช้ในมนุษย์เพราะความแรงของมัน

## อ้างอิง

* Wax PM, Becker CE, Curry SC. *Unexpected "gas" casualties in Moscow: a medical toxicology perspective.* Ann Emerg Med 2003;41:700-5. PMID 12712038.

หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
โคดีอิโนน

**โคดีอิโนน** () เป็น โอปิออยด์ ที่แรงมากตัวหนึ่ง  มันเป็นสารกึ่งกลางในการสังเคราะห์ สารกึ่งสังเคราะห์ โอปิออยด์ เช่น
* นาล็อกโซน (naloxone)
* นัลทรีโซน (naltrexone)
* ออกซิโคโดน (oxycodone)

## โครงสร้างเคมี

**โคดีอิโนน** สามารถอธิบายได้ว่ามันเป็น เมตทิเลชั่นของ มอร์ฟิโนน: 3-เมตทิล-มอร์ฟิโนน (3-methyl-morphinone.
)

**โคดีอิโนน** สามารถอธิบายได้ว่ามันเป็น คีโตน ของ โคดีอีน: โคดีอิน-6-ออน (codein-6-on )

หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:สารเคมี
รัฐแมสซาชูเซตส์

**รัฐแมสซาชูเซตส์** () เป็นรัฐหนึ่งในเขตนิวอิงแลนด์ ในสหรัฐอเมริกา มีมหาวิทยาลัยชื่อดังหลายแห่ง มีมหาวิทยาลัยฮาร์วาร์ด สถาบันเทคโนโลยีแมสซาชูเซตส์ มหาวิทยาลัยทัฟส์ มหาวิทยาลัยแมสซาชูเซตส์ ประกอบไปด้วย 50 เมืองขนาดใหญ่ และ 301 เมืองขนาดเล็กใน 14 เทศมณฑล เมืองขนาดใหญ่ในรัฐได้แก่ บอสตัน สปริงฟีลด์ วูสเตอร์ โลเวลล์ บล็อกตัน และเคมบริดจ์

## อ้างอิง

## แหล่งข้อมูลอื่น

* 
* Massachusetts Office of Travel and Tourism
* Massachusetts State Guide from the Library of Congress
* 


หมวดหมู่:อดีตอาณานิคมของอังกฤษ
แมสซาชูเซตส์
หมวดหมู่:นิวอิงแลนด์
หมวดหมู่:ภาคตะวันออกเฉียงเหนือของสหรัฐ
หมวดหมู่:ชายฝั่งตะวันออกของสหรัฐ
เคมบริดจ์ (รัฐแมสซาชูเซตส์)

**เคมบริดจ์** () เป็นเมืองในรัฐแมสซาชูเซตส์ สหรัฐอเมริกา เป็นที่รู้จักกันดีในฐานะเป็นที่ตั้งของมหาวิทยาลัยสำคัญคือ มหาวิทยาลัยฮาร์วาร์ด และสถาบันเทคโนโลยีแมสซาชูเซตส์ มีจำนวนประชากร 105,162 คน ในพ.ศ. 2553

เคมบริดจ์ก่อตั้งโดยกลุ่มพิวริตัน ชื่อเมืองตั้งตามเมืองเคมบริดจ์ ในประเทศอังกฤษ

## อ้างอิง

## แหล่งข้อมูลอื่น

* 
* 
* 
* The Innovation Trail - History of invention in Cambridge and Boston 


หมวดหมู่:เมืองในเทศมณฑลมิดเดิลเซกซ์ (รัฐแมสซาชูเซตส์)
หมวดหมู่:เมืองมหาวิทยาลัย
แมมโบ (ซอฟต์แวร์)

**แมมโบ** (Mambo) หรือชื่อเดิม **แมมโบโอเพนซอร์ซ** (Mambo Open Source - MOS)  เป็นระบบจัดการเนื้อหาเว็บแบบโอเพนซอร์สที่มีผู้ใช้จำนวนมาก Mambo เคยชนะการประกวดซอฟต์แวร์ของนิตยสาร Linux Format ใน ค.ศ. 2004 และ LinuxWorld ใน ค.ศ. 2005

คุณสมบัติของแมมโบได้แก่การจัดการ ปฏิทิน อาร์เอสเอส บล็อก ปัจจุบันมีกลุ่มนักพัฒนาจำนวนมากสร้างโปรแกรมเสริมให้กับ แมมโบ การติดตั้ง แมมโบ จำเป็นต้องใช้เว็บเซิร์ฟเวอร์ เช่น Apache HTTP Serverหรือ IIS เป็นต้น, Database Server คือ MySQL และตัวคอมไพล์ PHP

เดิมแมมโบพัฒนาโดยบริษัทมีโร (Miro Corporation) จากประเทศออสเตรเลีย แต่ภายหลังมีโรได้ตั้งมูลนิธิแมมโบขึ้นมารับหน้าที่แทน ใช้สัญญาอนุญาตการใช้งานแบบสัญญาอนุญาตสาธารณะทั่วไปของกนู หลังจากการเปลี่ยนรูปแบบการพัฒนามาอยู่ใต้มูลนิธิแมมโบและความขัดแย้งภายใน นักพัฒนาเดิมส่วนหนึ่งได้แยกไปตั้งโครงการใหม่ชื่อว่า จูมลา!

## อ้างอิง

## แหล่งข้อมูลอื่น
* เว็บไซต์อย่างเป็นทางการของแมมโบ 

หมวดหมู่:ระบบจัดการเนื้อหาโอเพนซอร์ส
หมวดหมู่:ภาษาพีเอชพี
ฮอฟฟ์แมน-ลา โรช

**ฮอฟฟ์แมน-ลา โรช** () เป็นบริษัทยาและเวชภัณฑ์ที่มีสำนักงานใหญ่อยู่ที่เมืองบาเซิล ประเทศสวิตเซอร์แลนด์ มีสองหน่วยงานที่ทำการค้าทั่วโลกคือแผนกเภสัชภัณฑ์และแผนกเคมีวินิจฉัยโรค บริษัทนี้ถือหุ้นใหญ่โดย **โรช โฮลดิ้ง เอจี** (Roche Holding AG)

ในปี ค.ศ. 2019 ฮอฟฟ์แมน-ลา โรชเป็นบริษัทยาที่ใหญ่เป็นอันดับ 3 ของโลก รองจากบริษัทไฟเซอร์ และโนวาร์ติส

## ประวัติ
ฮอฟฟ์แมน-ลา โรชถูกก่อตั้งในปีค.ศ. 1896 โดย ฟริตซ์ ฮอฟฟ์แมน-ลา โรช (Fritz Hoffmann-La Roche) ผลิตภัณฑ์เริ่มแรกของบริษัทคือ วิตามิน ต่าง ๆ และอนุพันธ์ ต่อมาในปีค.ศ. 1957 บริษัทได้นำยากล่อมประสาทในกลุ่มเบ็นโซไดอาเซพีน เข้ามา โดยมีชื่อทางการค้าคือ วาเลียม (Valium) และโรฮิปนอล (Rohypnol)

นอกจากนี้บริษัทยังมียารักษาสิวชื่อ ไอโซทรีติโนอิน (isotretinoin) มีชื่อทางการค้าดังนี้คือ แอคคูเทน® (Accutane®) และโรแอคคูเทน® (Roaccutane®)

ฮอฟฟ์แมน-ลา โรชได้สิทธิในการทำตลาดยาโอเซลทามิเวียร์ ซึ่งเป็นยาต้านไวรัสไข้หวัดนกทั่วโลกยกเว้นในสหรัฐอเมริกา โดยใช้ชื่อการค้าว่า "ทามิฟลู®"(Tamiflu®)

## อ้างอิง

## แหล่งข้อมูลอื่น
* 
* 

หมวดหมู่:บริษัทยา
หมวดหมู่:บริษัทที่ก่อตั้งในปี พ.ศ. 2439
รูปแบบพันธุกรรม

[thumb|right|Here the relation between [genotype and phenotype is illustrated, using a Punnett square, for the character of petal color in pea plants. The letters B and b represent genes for color, and the pictures show the resultant flowers.]] 
**ลักษณะทางพันธุกรรม** () หมายถึงลักษณะองค์ประกอบของยีน (gene) ของสิ่งมีชีวิตที่มีการแสดงออกเป็นลักษณะปรากฏที่แตกต่างกัน และสามารถถ่ายทอดจากรุ่นหนึ่งไปยังรุ่นอื่นๆ ต่อไปได้ โดยการถ่ายทอดยีน

ในการถ่ายทอดลักษณะทางพันธุกรรมจะมีหน่วยควบคุมลักษณะ (genetic unit) ควบคุมสิ่งมีชีวิตให้มีรูปร่าง เป็นเผ่าพันธุ์ของพ่อแม่ เรียกว่า ยีน ดังนั้นยีนจึงทำหน้าที่ควบคุมการถ่ายทอดลักษณะต่างๆ จากบรรพบุรุษไปสู่รุ่นหลาน

ลักษณะต่างๆ ที่ถ่ายทอดไปนั้นพบว่าบางลักษณะไม่ปรากฏในรุ่นลูก แต่อาจจะปรากฏในรุ่นหลานหรือเหลนก็ได้ จึงมีผลทำให้เกิดความแตกต่างกันของลักษณะทางพันธุกรรมจนมีผลทำให้สิ่งมีชีวิตเกิดความหลากหลาย แต่การสะสมลักษณะทางพันธุกรรมจำนวนมากทำให้เกิดสปีชีส์ต่างๆ และสามารถดำรงเผ่าพันธุ์ไว้ได้จนถึงปัจจุบัน

หมวดหมู่:ภาวะพหุสันฐาน
หมวดหมู่:พันธุศาสตร์
เซลล์

**เซล** **เซลล์** **เซลส์** หรือ **เซลล์ส** เป็นคำที่เขียนทับศัพท์มาจากคำในภาษาอังกฤษ cell, cel, Cells, sale หรือ Zales

; cell : หมายถึงหน่วยย่อยที่มีการกั้นขอบเขต โดยทั่วไปเซลล์จะเป็นส่วนประกอบในโครงสร้างอื่น ๆ ที่ใหญ่กว่า ความหมายขึ้นอยู่กับบริบท
* เซลล์ (ชีววิทยา) เป็นโครงสร้างหน่วยและหน่วยทำงานที่เล็กที่สุดของสิ่งมีชีวิต
* เซลล์ ตัวละครในการ์ตูนเรื่องดราก้อนบอล
* ภาพยนตร์เดอะเซลล์
* เซลล์ส (Cells) วงดนตรีในประเทศลาว

; cel
* เซล (cel) ย่อมาจากเซลลูลอยด์ (celluloid) เป็นแผ่นพลาสติกใสใช้ในการทำแอนิเมชัน 
* เซล (cel) ชื่อของโทนสีตามลักษณะของการวาดการ์ตูน

; sale
* การขายของลดราคา
* พนักงานขาย (salesman)

; Zales
* เซลส์ (เครื่องประดับ) บริษัทขายเครื่องประดับขนาดใหญ่ในสหรัฐอเมริกาสำนักงานอยู่ที่เทกซัส